google/wiki40b huggingface dataset:
Ludwik Hirszfeld

Bakgrunn

Hirszfeld var nevø til den polske matematiker Aleksander Rajchman og bakteriologen Ludwik Rajchman.
Etter gymnasstudier i Łódź, dro Hirszfeld, som var jøde men etterhvert bestemte seg for å konvertere til katolisismen, til Tyskland for å studere medisin der. I 1902 begynte han ved Universitetet i Würzburg og fortsatte fra 1904 i Berlin, der han i tillegg til medisinen også fulgte forelesninger i filosofi. 
Hans doktoravhandling, Über Blutagglutination, i 1907, tok utgangspunkt i temaet agglutinering. Hans habilitasjon (i en alder av 30 år) berørte områdene blodkoagulasjon og immunologiske prosesser.

Forskningskarriere

Under første verdenskrig arbeidet han for å bekjempe en enorm flekktyfusepidemi i Serbia. Etter at Polen på ny ble selvstendig i 1918, var han med på å grunnlegge Det statlige hygieneinstitutt i Warszawa. I 1926 habiliterte han seg for andre gang som bakteriolog og immunolog. 
Under andre verdenskrig ble han sammen med andre jøder tvunget til å bosette seg i gettoen i Warszawa av de tyske nazistene. Der holdte han foredrag og drev med forskning. Takket være en vaksine fra professor Rudolf Weigl som han fikk smuglet over til gettoen fikk han helbredet flekktyfussyke. I 1942 klarte han å rømme fra gettoen og skjulte seg i huset til Marian Kenigs kone, Laura Kenigowa. 
I 1945 reiste Hirszfeld til Wrocław og ble den første dekanus ved det medisinske fakultet ved universitetet der. I 1954 grunnla han i samme by Det polske vitenskapsakademis (PANs) Institutt for immunologi og forsøksterapi.
Han er mest kjent for sitt arbeid med blodgruppene, som han gjennomførte sammen med Emil Freiherr von Dungern i årene 1907–1911. De formulerte da lovene for blodgruppenes arv og innførte i 1910 betegnelsene 0, A, B og AB for de forskjellige blodgrupper, som i 1928 ble internasjonal nomenklatur. Senere betegnet Hirszfeld i Polen på egen hånd de såkalte blodundergruppene (A1 og A2 innen blodgruppen A). Uavhengig av Edmund Biernacki beskrev han blant annet de røde blodcellers sedimenteringsprosess. Han innførte i Polen også Rh-faktoren, og ble opphavsmannen til seroantropologiske undersøkelser.
UTC+10.30

UTC+10.30 er et belte av tidssoner som ligger ti timer og tretti minutter før standardtiden UTC. I 2008 omfattet UTC+10.30 følgende områder:
Skyt-og-glem

Skyt-og-glem (fra engelsk fire-and-forget) er en tredjegenerasjons metode å lede missiler på. Det betyr at et mål kan låses, missilet avfyres og deretter kan operatøren gå over til andre oppgaver, eller neste mål.
Missiler ledet på denne måten utgjør en stor fordel for operatøren, fremfor tidlige missilsystemer. Tiden som må ofres på hvert enkelt missil er minimal. Ved bruk av våpensystemer uten disse mulighetene, er operatøren svært utsatt for angrep, og kan ikke utføre andre oppgaver. For eksempel trenger ikke et fly å ha sin egen radar låst på et mål hele veien fra missilet forlater flyet til målet treffes, men trenger kun å gi beskjed til missilet hvilket mål som skal følges.
Skyt-og-glem-missiler blir fôret med mest mulig informasjon om målet før avfyring, så som koordinater, kurs, høyde, fart og så videre. Etter avfyring leder missilet seg selv ved en kombinasjon av gyroskop, GPS, og eventuelt sensorer innebygget i missilet, så som IR-sensorer eller egen radar.
FA-cupen 1947/48

FA-cupen 1947/48 var den 67. sesongen av den engelske FA-cupen. Manchester United slo Blackpool 4–2 i finalen på Wembley Stadium.
Afrocylindromorphus

Utbredelse

Slekten er utbredt i Afrika.
Kildebeskyttelse

Enkeltsaker i Danmark

I 2010 valgte journalisten Kurt Lassen å sitere Danmarks Radios generaldirektør Kenneth Plummer på tross av at Plummer hadde gitt opplysninger «til bakgrunn». Saken førte til Plummers avgang og en del kritikk av Kurt Lassen.
I en portrettbok om Tøger Seidenfaden utgitt i 2011 ble kildebeskyttelsen brutt da Seidenfaden fortalte at en kilde til Weekendavisens artikler om Tamilsagen tilbake i 1990 var Folketingets ombudsmann Hans Gammeltoft-Hansen. Seidenfaden ble i den forbindelse kritisert for ikke å beskytte sin kilde, og en advokat foreslok å gjøre det straffbart og erstatningspliktig hvis en journalist brøt kildebeskyttelsen.
Ekstra Bladet brøt kildebeskyttelsen i desember 2011 da de skrev at deres journalist Jan Kjærgaard hadde forhandlet med Skatteministeriets spindoktor om lekkasjen i Helle Thorning-Schmidts skattesak. Dette bruddet ble både rost og kritisert.
Europa Universalis IV

Spillets omfang

Spillet tar plass fra 11. november 1444 og slutter 2. januar 1821. Spilleren kan starte spillet mellom disse to datoene som et hvilket som helst land som fantes på den tiden.
All geografien på jorden er representert, og delt opp i provinser. Man kan enten eie, ta over eller kolonisere alle provinsene, med visse unntak.
Selv om en spiller kan velge en hvilken som helst dato for å starte spillet, så har spillet visse datoer bokmerket, slik at spilleren kan starte rundt de mer interessante tidspunkter i historien. Disse tidspunktene inkluderer den franske revolusjon, oppdagelsen av Amerika og reformasjonen.

Salg

Per februar 2014 har Europa Universalis IV solgt mer enn 300 000 eksemplarer. Innen juni 2014 var mer enn 700 000 eksemplarer registrert på Steam. Innen juni 2016 var over 1 million eksemplarer registert på Steam.
Académie des inscriptions et belles-lettres

Académie des inscriptions et belles-lettres (Akademiet for innskrifter og litteratur), tidligere Académie royale des inscriptions et médailles og Académie royale des inscriptions et belles-lettres, også kalt la petite académie, var opprinnelig et fransk selskap for fremme av den franske epigrafikk. Det er etterhvert blitt et lærd selskap for et meget bredere felt, som vier seg til forskning på språk, historie, kultur og kunst fra den hele «gamle verden» fra de første tider og frem til i dag.
Charlestown

Charlestown (også kjent som Charlestown-on-Forth) er en by i Fife i Skottland på nordsiden av Firth of Forth. Det ligger 1,5 km vest for Limekilns, og 5 km sørvest for Dunfermline.

Historie

Charlestown ble etablert i 1770 av Charles Bruce, 5. jarl av Elgin. Byplanen er lagt ut i form av en bokstav E for Elgin. Den ble etablert som havneby for eksport av kull fra gruvene på Elgins eiendommer, og for produksjon av kalk. Det ytre havnebassenget ble bygget rundt 1840. I 1887, i anledning av dronning Victorias 50-årsjubileum som regent, ble Queen's Hall ble bygget i sentrum av landsbyen, etter tegninger av Robert Rowand Anderson.
Microsoft Office

Microsoft Office 2010

En nyere versjon av tidligere Microsoft Ofiice-programmer.
Kjemikalietanker

Gjenkjennelse

Kjemikalietankere er små i forhold til oljetankere. De største er under 50 000 dvt. Hver lastetank er utstyrt med egen neddykket lossepumpe og egen rørledning til skipets manifold. Dette medfører at skipet kan føre forskjellige produkter i hver sin tank, med full segregering. Videre finner man i noen tilfeller to til seks par sylindriske tanker på dekk. Kort sagt kan skipet føre like mange forskjellige produkter som antall lastetanker.

Oppbygging

Tankene i en kjemikalietanker skal oppfylle strenge renhetskrav, og er ofte belagt med stoffer som epoxy eller sinkmaling, eller laget av rustfritt stål. Skipene har et kompleks spylesystem, med spylemaskiner i hver tank som gjør at man kan fylle de strenge renhetskravene før man skal ta ny last i en tank. Lossepumpene er hydrauliske, ofte av FRAMO-typen.
Mange typer laster krever oppvarming for å holde en gitt viskositet. Derfor har skipene et oppvarmingsystem hvor man bruker tørr, mettet damp fra olje- og eksosfyrte kjeler til oppvarming av lasten. Dampen brukes også til oppvarming av spylevann når man driver med tankspyling.
Etter en last har blitt losset, må tanken være gassfri før en undersøker tanken og tar ny last. For å inerte gassen brukes oftest nitrogen. Kjemikalietankere har derfor ofte et nitrogenanlegg ombord hvor en komprimerer luft gjennom membraner som skiller nitrogenen ut ifra luften.
Perak (øy)

Perak (malayisk: Pulau Perak, «Sølvøya») er en liten øy som utgjør Malaysias aller vestligste landterritorium. Øya er en granittklippe i Malakkastredet.
Perak er del av den malaysiske delstat Kedah, og er et marint vernet område. På øyas høyeste punkt står et fyr.
I Am Woman

«You Are Woman, I Am Man»

«You Are Woman, I Am Man» ble komponert og skrevet av Jule Styne og Bob Merrill for scenemusikalen Funny Girl (1964) med Barbra Streisand og Sydney Chaplin i hovedrollene, som begge sang låten. I filmversjonen av musikalen ble sangen sunget av Streisand og Omar Sharif.
Rachel Berry (Lea Michele) og Paolo San Pablo (Ioan Gruffud) sang låten i en episode av komedieserien Glee.
Ljan Idrettsforening

Ljan Idrettsforening (stiftet 1. september 1917) er en idrettsklubb som driver med fotball, alpint og volleyball. Klubben ligger på Ljan i Oslo, og har egen kunstgressbane og slalåmbakke. Fotballaget spiller i 4. divisjon.

Historie

Styrets første oppgave var å organiseringen av en innsamling for «om mulig å skaffe midler til at drive foreningen».  De innsamlede midlene ble brukt til innkjøp av 2 diskos, 2 spyd og 1 kule. Et år etter oppstart hadde klubben 70 medlemmer, det ble besluttet at medlemmene skulle bruke en hvit trøye med foreningsmerke på brystet. Klubbens første aktiviteter var friidrett og fotball. Klubben ble i 2009 innlemmet i Nordstrand Idrettsforening.

Fotball

Før 2010-sesongen meldte Ljans A-lag overgang til Nordstrand Idrettsforening, og spilte sesongen som Nordstrand 2. I 2011 vil laget igjen bytte klubb og spiler i 2011 for Bækkelagets Sportsklub.
Hayley Williams

Biografi

I 2002, i en alder av 13 år, flyttet Williams fra hjembyen sin Meridian i Mississippi, til Franklin, Tennessee, der hun møtte bandmedlemmene Josh og Zac Farro på skolen. Rett etter at hun ankom, begynte hun å ta sangtimer hos Brett Manning. Mens hun fortsatt gikk på skolen, prøvde hun seg som vokalist i et lokalt cover/band som het The Factory, hvor hun møtte Jeremy Davis. Etter at The Factory ble oppløst, begynte Hayley og Jeremy og skrive sanger sammen med Farro-brødrene og dannet Paramore. I 2005 signerte de kontrakt med plateselskapet Fueled by Ramen.
Williams har sunget gjestevokal på sangene «Then Came to Kill» av The Chariot, «Keep Dreaming Upside Down» av October Fall, «Tangled Up» av New Found Glory, «The Church Channel» av Say Anything og «The Few That Remain» av Set Your Goals og har dukket opp i musikkvideoen for «Kiss Me» av New Found Glory. Hun har også sunget topplistesangen Airplanes sammen med R&B- og hiphopartisten B.O.B. I 2007 kom hun på andreplass i kategorien «Sexiest Female» av Kerrang! Reader's Poll. Førsteplassen ble gitt til Amy Lee i Evanescence. Et år senere, i 2008, vant hun førsteplassen for «Sexiest Female» i den samme avstemningen. Hun er også å se i Guitar Hero World Tour, der de lagde en figur som så ut som henne.

Paramore

Paramore ble dannet i Franklin, Tennessee i 2004, med Hayley Williams som hovedvokalist og keyboardist, Josh Farro på gitar, Jeremy Davis på bassgitar og Zac Farro på trommer. De andre medlemmene av hva som snart kom til å bli Paramore var skeptiske til å ha Williams som kvinnelig vokalist, men siden de var veldig gode venner, begynte hun å skrive sanger til dem, og til slutt ble hun medlem. Bandet har gitt ut tre album; All We Know Is Falling, Riot! og Brand New Eyes. De har også gitt ut to konsertalbum.

Personlig liv

Hayley Willams var god venn med familien Cyrus da hun vokste opp. De er fortsatt gode venner. I et intervju med MTV, forsvarte hun Cyrus's datter, Miley. Hun er forlovet med gitaristen Chad Gilbert, fra bandet New Found Glory.
Ogoveidae

Utseende

Små til middelsstore (3-5 mm) vevkjerringer uten øyne. Pedipalpene er sterkt modifiserte, beina forholdsvis korte. Over hele kroppen er det spredt sansehår og andre sanseorganer (sensiller). På beina, hoftene og på bakkroppens bukplater finnes det en spesiell, kutikulær struktur kalt Hansens organ.

Levevis

Disse vevkjerringene lever i tropisk regnskog.

Utbredelse

Familien er bare kjent fra det ekvatoriale Vest-Afrika. De er kjent fra Kamerun, Republikken Kongo og Ekvatorial-Guinea.
Fylkesvei 5040

Fylkesvei 5040 går mellom Dimmelsvik og Myklebust i Kvinnherad kommune. Veien er 3,9 km lang.
Før 1. januar 2010 hadde veien betegnelsen fylkesvei 49, og frem til 2019 hadde veien betegnelsen Fv55.
CEREC

CEREC er et produkt for tannrestaurering som lar brukeren produsere en keramisk tann-protese ved hjelp av et utvalg data-assisterte teknikker som 3D-fotografi og DAK. Restaureringen kan bli utført i løpet av en enkelt konsultasjon for pasienten. Det manglende tannstykket (karies eller skade) blir først fotografert og lagret som en tredimensjonal digital modell. Programvare overtar så arbeidet, og ekstrapolerer den omtrentlige proteseformen. Tannteknikeren finpusser så denne modellen ved hjelp av 3D-KAD-programvare. Når modellen er komplett, blir den ferdige protesen skåret ut av en keramisk blokk av en datastyrt maskin med diamantkuttehoder. Til slutt kan den ferdige protesen festes til restene av tannen ved hjelp av et naturlig bindemiddel.
Keramiske materialer har noen egenskaper som gjør dem svært velegnet for bruk i tannproteser. De slites ned omtrent like lett som tannemalje og utvider og trekker seg sammen i takt med temperaturen i et omfang som ligger omtrent halvveis mellom emaljen og tannbenet.
Søren Pind

Familie og utdannelse

Han ble født i Herning som sønn av tannlege Torben Pind og fysioterapeut Jytte Pind, og tilbragte sine to første leveår i Videbæk i Vestjylland. I 1972 flyttet familien til Sveits, hvor han som barn fikk et personlig forhold til kristendommen. I 1977 flyttet familien til Østermarie på Bornholm, hvor Pind gikk folkeskolen og realskolen. Etter studentereksamen ved Bornholms Amtsgymnasium i Rønne i 1988 tok han juridisk embedseksamen ved Københavns Universitet i 1997. Han var prosjektleder i Waterfront Communications AS 1997–1998 og manuduktør i statsrett ved universitetet 1999–2005.
Søren Pind har barn med sin tidligere ektefelle.

Politisk arbeid

Pind meldte seg inn i Venstres Ungdom i 1985, og ble etterhvert medlem av landsstyret 1986–1988 og forretningsutvalget 1989–1991. Da han ble student i København i 1988, fikk han samtidig ansettelse som medlemssekretær for Venstres folketingsgruppe på Christiansborg. I 1991 ble han nominert til Folketinget fra Aakirkeby og Rønne kretser i Bornholms amtskrets, og møtte som vararepresentant i korte perioder i 1994 og 1997. Han frasa seg ny nominasjon fra de bornholmske kretsene i 1998. 
I 1994 ble han innvalgt i Københavns borgerrepresentasjon, hvor han ble sittende frem til 2008. I årene 1998–2005 var han borgermester for bygge- og teknikkforvaltningen, som Danmarks hittil yngste borgermester, og ble valgvinner i 2001 med 22 108 personlige stemmer. I de kommende årene ble Pinds festing viet endel medieoppmerksomhet, og forslaget om «ti liberale teser» for Venstre ble avvist av partiledelsen. I 2005 ble han valgt til Folketinget fra Københavns østre storkrets med 4 442 personlige stemmer, etter å ha blitt nominert fra Østerbro krets. Samme år var han igjen kandidat til vervet som overborgermester i København, og fikk over 19 000 personlige stemmer. Han måtte erkjenne nederlaget overfor Socialdemokraterne, og frasa seg setet i borgerrepresentasjonen. Pind har siden konsentrert seg om utenrikspolitiske spørsmål i Folketinget.
I 2010 ble han utnevnt til minister for utviklingsbistand i Lars Løkke Rasmussens regjering. Våren 2010 la han frem regjeringens nye strategi for utviklingshjelp. I mars 2011 overtok han også som integreringsminister som følge av statsløse-saken, og bestyrte begge ansvarsområdene frem til regjeringens avgang i oktober samme år. Som integreringsminister sørget han for en innstramming i utvisningsreglene for utlendinger som har begått kriminalitet i Danmark.
Pind har markert seg som ideolog og retoriker i Venstre. Han har også omtalt flere meningsmotstandere i sterke ordelag. I sitt utenrikspolitiske arbeid er han kjent for sin amerikanskvennlige innstilling og fascinasjon for Ronald Reagan. Han har siden ungdommen hentet inspirasjon fra Tidehverv-kretsen, og utgav i 2003 debattboken Kære Søren — en brevveksling om det nye Danmarks kurs sammen med Søren Krarup. Pind har også utgitt bøkene Friheden duer til alt godt fra 2002 og Lise Nørgaard – et portræt fra 2005, i tillegg til CD-en Fra i dag – Aznavour på dansk sammen med Pelle Voigt fra 2004. CD-en består av egne oversettelser av den franske visesangeren Charles Aznavours sanger.
Gagnef kommune

Administrativ historie

Kommunereformen i Sverige i 1952 påvirket ikke Gagnef. I 1971 ble Floda landskomun i Kopparbergs län og Gagnef slått sammen til Gagnefs kommun.

Kommunevåpenet

Blasonering: I rødt felt bølger som danner et gaffelkors av gull
Bildet symboliserer Väster- och Österdalälven som flyter sammen og ble godkjent i 1946. Ved sammenslåingen hadde også Floda et våpen men dette måtte vike for Gagnefs, som ble registrert i Patent og registreringsverket i 1974.

Sjøer

Tansen,
Flosjön,
Närsen,
Gimmen,
Mojesjön,
Tyren,
Orsen,
St.Lövsjön.
UltraBirken løp

UltraBirken løp er et årlig terrengløp som ble arrangert første gang i 2009. Start er på Sjusjøen og mål er ved Håkons Hall på Lillehammer. Løypa er ca 60 km lang.
I 2009 fullførte 49 av 52 startende utøvere, mens i 2015 var det ca. 200 deltakere.
Binnaz Uslu

Doping

Binnaz Uslu ble 13. mars 2007 utestengt i to år for doping. Treneren Yahya Sevüktekin ble også utestengt.
Ågskaret

Ågskaret er ei bygd på sørsiden av Skarsfjorden i Meløy kommune i Nordland fylke. Innbyggertallet for 2007 var 134 personer.
Stedet ligger ved fylkesvei 17 (Kystriksveien), med fergeforbindelse til Forøy (Halsa) og resten av Meløy kommune. Bygda strekker seg videre til kommunegrensen mot Rødøy kommune i sør. Stedet har bedehus, samfunnshus og en del private bedrifter.
Moffen

Moffen er en øy som ligger nord for utløpet av Wijdefjorden på nordsiden av Spitsbergen på Svalbard. Øya er helt flat og er derfor lett tilgjengelig for sjøpattedyr. Øya er et særlig viktig hvileområde for hvalross, som finnes i store kolonier på øya. Øya er også en viktig hekkeplass for fugler.
Øyas totale areal er ca. 4,8 km2. Høyeste punkt omtrent 2 moh.
Navnet kommer av det nederlandske Moffen som er et nedsettende ord for tyskere (Jansz 1651), eller tysk Muffen (Martens, 1675).
Hele øya er inkludert i Moffen naturreservat og er en del av Nordvest-Spitsbergen nasjonalpark.
Det er ferdselsforbud på øya i perioden 15. mai – 15. september, inkludert en 300 meter lang sone ut i sjøen regnet ved lavvann.
Hvalrossene og plasseringen rett nord for 80° gjør Moffen til et populært mål for cruiseskip langs Svalbard-kysten, men på grunn av ferdselsforbudet må de holde seg litt på avstand.
Matthew Centrowitz

Karriere

Som junior vant han gull ved det panamerikanske juniormesterskapet i 2007, foran sin landsmann Andrew Acosta. 
I likhet med sin far løp han for University of Oregon, og vant Pacific-10 Conference (collegemesterskap i vestlige USA) tre ganger. Han vant også NCAA-utendørsmesterskapet i 2011, før han i juni 2011 også vant USA-mesterskapet på 1500 meter. Her slo han bl.a. tidligere verdensmester Bernard Legat, og ble kvalifisert til VM i friidrett 2011 i Daegu i Sør-Korea. Der vant han sin første VM-medalje som senior, da han fikk bronse, bak hhv. Asbel Kiprop og Silas Kiplagat. 
Ved VM i friidrett innendørs 2012 i Istanbul kom han på 7.-plass i finalen på 1500 meter, med tiden 3:47,42. 
I olympiske leker i Rio de Janeiro i 2016 ble han olympisk mester.
Bartreløper

Utseende

En middelsstor (10-21 mm), noe kraftig trebukk med ganske korte antenner. På farge er den gråspraglete. Antennene er ganske kraftige og rundt en tredjedel så lange som kroppen. Hodet er firkantet, ganske stort og fremoverstrakt. Pronotum er omtrent så lang som bredt, sterkt hvelvet, med en kort men kraftig pigg midt på hver side. Dekkvingene har tre lengderibber hver. Beina er temmelig lange og kraftige. Larven er opptil 3 centimeter lang, hvit, ganske flat og langstrakt. Hodet er bredt og kileformet, kjevene kraftige.

Levevis

Larvene lever under barken på døde trær, helst på bartrær men de er også funnet på døde løvtrær. Arten ser ikke ut til å bli skadet av moderne skogbruk og drar kanskje til og med fordel av det ved at den formerer seg i hogststubber og gjenliggende stammebiter. De voksne billene løper rundt på døde stammer (gjerne nyfelte) om våren, de er livlige og flyr gjerne. De utvokste larvene bygger seg et karakteristisk "reir" under barken der de forvandler seg til pupper, disse reirene kan man finne lenge etter av billene er klekket.

Utbredelse

Arten er utbredt både i Palearktis og i Nord-Amerika. I Norge finnes den over alt der det vokser bartrær.
Slaget ved Hattin

Etterspill

Innen midten av september hadde Saladin tatt Acre, Nablus, Jaffa, Toron, Sidon, Beirut og Ashkelon. Han tok så Jerusalem 2. oktober. 
Nyhetene om slaget, som for den kristne verden var en katastrofe, førte til at man satte igang forberedelser for et tredje korstog.

Slaget i populærkultur

Slaget utgjør en sentral del i Ridley Scotts film Kingdom of Heaven (2005).
Irish Independent

Irish Independent er Irlands mestselgende dagsavis. Den blir publisert både i storformat og tabloid. Avisen ble grunnlagt i 1905 som etterfølger til Daily Irish Independent, som i 1890-årene hadde støttet Charles Stewart Parnell. Grunnleggeren, William Martin Murphy, var en kontroversiell forretningsmann og Parnell-motstander.
I 1916 beskrev avisen påskeopprøret som «sinnssykt og kriminelt», og oppfordret til henrettelse av lederne. Slike angrep på republikanerne førte til at en gruppe på tyve IRA-medlemmer i desember 1919, under uavhengighetskrigen, ødela avisens trykkeri. Den utløsende årsaken til denne aksjonen var dekningen av angrepet på Irlands stattholder i 1919, og avisens kritikk av IRA.
I 1924 ble den tradisjonelle, nasjonalistiske avisen Freeman's Journal, opptatt i Irish Independent.
Megasoma gyas

Utseende

En meget stor (hannen opptil 100 millimeter inkludert hornet) og tung bille. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart med grågul bestøving, ligner mye på Megasoma elephas men kan skilles fra denne på at hannens pannehorn er sterkt krummet oppover, og på at den har et horn midt på thorax. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et kort horn på hver side. Beina er forholdsvis lange, føttene med skarpe klør.

Levevis

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen.
De voksne billene spiser gjerne råtnende frukt.

Utbredelse

Arten er utbredt i tropiske deler av Sør-Amerika.
Ole Morten Furseth

Spillerkarriere

Ole Morten startet seniorkarrieren i Lørenskog Ishockeyklubb. Han kom til Lørenskog U15 i 2009, fra sin ungdomsklubb Skedsmo Ishockeyklubb. Med Lørenskogs U20 lag, fikk han to NM-sølv i 2013 og 2014 og beste GAA i 2013-14. Han debuterte først for Lørenskogs 1. div lag og deretter på øverste nivå med Lørenskogs A-lag i Get-liga seriekamp mot Storhamar 19. Januar 2014

. 

Han signerte sin første proffkontrakt 23. mai 2014 med 1. divisjons-laget Kongsvinger Knights, som senere samme år fikk tilbud om å spille i Get-ligaen, idet Rosenborg gikk konkurs og Tønsberg gikk ned til 1. div. Ole Morten spilte 3 sesonger med Knights i Get-ligaen og fikk mye spilletid og verdifull erfaring gjennom det. Etter tiden i Kongsvinger, gikk han til Frisk Asker Ishockey for to sesonger og avsluttet der som Norgesmester 2019, før han gikk videre til Manglerud Star Ishockey for sesongen 2019-2020.
Willien Nedrebø

Willien Nedrebø, født 30. juli 1866, død 9. mai 1938 i Bjerkreim, bonde, bygdefilosof og forfatter.
Hans første bok fra 1898 er en framtidsutopi der han tenker seg at alle har hvert sitt fly og at veier er blitt unødvendige. Tankene hans om at bankene skulle bli erstattet med automater har faktisk slått til.